open-index/open-wikipedia-markdown huggingface dataset:
Billie Joe Armstrong

thumb|250px|Billie Joe Armstrong
**Billie Joe Armstrong** nyaéta musisi asal Amerika Serikat anu ayeuna jadi personil Green Day salaku vokalis jeung gitaris. Billie gumelar di Oakland, Kalifornia, Amérika Serikat, 17 Pébruari 1972. Billie nyaéta putra bungsu ti 6 sadulur. Bapana nyaéta sopir treuk anu boga pagawéan sampingan salaku musisi jazz, sedengkeun Indungna nyaéta pelayan réstoran.

Billie geus mulai nyanyi ti umur 5 taun kénéh, Billie sok datang ka Rumah Sakit terus nyanyi ka unggal pasien ngarah pasienna ngarasa leuwih nyaman. Billie meunangkeun gitar pertamana nalika umur 11 taun ti Indungna, jenis gitarna nyaéta *Fernandes Stratocaster* anu dingaranan *Blue* ku Billie. Nepi ka ayeuna, Blue masih sering dipaké ku Armstrong, malah mah aya tiruanna. Armstrong nikah jeung Adrianne Nesser tanggal 2 Juli 1994, jatukramina dilaksanakeun di halaman imah Armstrong anu ngan lumangsung 5 menit, sedengkeun bulan maduna di Hotél Claremont (10 menit ti Imahna). Armstrong boga dua anak, di antarana Joseph Maricano Armstrong (gumelar tanggal 15 Maret 1995) jeung Jakob Danger Armstrong (2 Séptémber 1998).

Billei paanggih jeung Mike Dirnt nalika umur 10 taun di kantin sakolana, duanana sok maénkeun lagu-lagu grup musik heavy metal saperti Ozzy Osbourne, Def Leppard, jeung Van Hallen. Umur 15 taun, Billie, Mike, jeung drummerna John Kiffmayer ngebentuk grup musik punk anu ngaranna *Sweet Children*. Tapi dina taun 1990, Kiffmeyer kaluar ti grup sabab rék fokus kuliah, Billie jeung Mike néangan drummer anyar anu ahirna sosok drummer nu sampurna keur maranéhna téh nyaéta Tre Cool, sabada Tre asup ka grup, Sweet Children diganti ngaranna jadi Green Day nu nepi ka ayeuna ku Urang apal.

## Référénsi
Blangkon

Thumb|250px|Blangkon

**Blangkon** nyaéta tutup sirah anu dipaké ku kaum lalaki minangka bagian ti pakéan tradisional jawa. Blangkon sabenerna wangun praktis ti iket anu mangrupa tutup sirah anu dijieun tina batik.
Blangkon dina prinsipna dijieun ti lawon iket atawa udeng ngawangun pasagi opat bujur sangkar. Rubakna kira-kira 105&nbsp;cm x 105&nbsp;cm. Anu dipaké sabenerna ngan saparoh lawon hungkul.
Ukuran blangkon dicokot ti jarak antara gurat lintang ti ceuli katuhu sarta kénca ngaliwatan dahi anu luhur. Umumna miboga nomer 48 pangleutik sarta 59 pangbadagna.

Blangkon diwangun ti sawatara tipe nyaéta: Ngagunakeun mondholan, nyaéta tonjolan dina bagian tukang blangkon anu ngawangun kawas Ondé-ondeé. Blangkon ieu disebut minangka blangkon gaya Yogyakarta. Tonjolan ieu nandakeun modél buuk lalaki mangsa éta anu mindeng mengkeut buuk panjang maranéhanana di bagian tukang sirah, ku kituna bagian kasebut aya nu nonjol di bagian tukang blangkon. Lilitan buuk éta kudu pageuh sangkan henteu gampang ucul. Modél trepes, anu disebut gaya Surakarta. Gaya ieu mangrupa modifikasi ti gaya Yogyakarta anu mecenghul alatan lolobana lalaki ayeuna buukna pondok. Modél trepes ieu dijieun ku cara ngaput langsung mondholan dina bagian tukang blangkon. Sajaba ti suku Jawa (lolobana asalna ti propinsi Jawa Tengah, DIY, sarta Jawa Wétan), aya sawatara suku lain di Indonésia anu maké iket sirah anu jiga kalayan blangkon jawa nyaéta: suku Sunda (lolobana asalna ti propinsi Jawa Kulon sarta Banten), suku Madura, suku Bali, sarta séjén-séjén.

## Rujukan
Borondong

thumb|250px|right|Borondong, kadaharan tradisional Sunda

**Borondong**

Nyaéta sangray jagong, gandrung jsté. anu lamun geus beukah dikalua maké gula saeutik atawa dicampuran kinca atawa peueut supaya engkéna ngahiji. Ngajual borondong biasana dibuleud-buleud atawa diemplé-emplé. Borondong kaasup kana jenis ‘’makanan ringan’’ atawa caneuteun. Bahan utama borondong téh béas ketan, ieu saluyu jeung kabudayaan sarta lingkungan alam kahirupan urang Sunda anu kacida deukeutna jeung paré. Pikeun nambahan aroma sangkan jadi seungit, sok maké danas atawa manggah kawéni, biasana dicampurkeun jeung gulana.  Rupa-rupa wangun borondong, aya nu buleud, aya nu gépéng.  Aya nu gedé ayanu leutik.  Nu gedé biasana baruleud, anu laleutik wangunna gépéng parasagi.

Aya dua jenis borondong nyaéta borondong garing jeung borondong entén.  Borondong garing dijieun tina paré ketan, disangray dijieun beledug jagong (pop corn) heula.  Sanggeus ngabeledug jagong, dipiceunan cangkangna (huut badagna) nepi ka bérésih.  Sanggeus bérésih dikincaan ku kinca gula beureum atawa kinca gula bodas. Borondong entén mah nyieun entén ketan heula, sanggeus kitu dibuleud-buleud, terus dibulen ku beledug jagong.

Anu nyieun borondong umumna industri rumah tangga. Umumna aya di daérah Bandung kidul, saperti di Kacamatan Ibun.

Dina taun 2004 borondong Ma Érah ngahontal préstasi meunang panghargaan Rékor MURI. Borondong panggedéna ngawangun replika Gedong Saté diluluguan ku organisasi pakumpulan juru masak di Bandung, Bandung Chef Association. 
Borondong sok aya dina upacara-upacara adat di padésan, disuguhkeun pikeun caneuteun.

## Rujukan
Sawawa

thumb|200px
**Déwasa** nyaéta mangsa jelema dina ahir balég (lain barudak atawa rumaja deui), geus asak dina alat réproduksi sarta asak dina pamikiran, sawangan, jsb.
## Fase Déwasa
*Mangsa mimiti déwasa (éarly adulthood) mangrupa période kamekaran anu dimimitian dina ahir umur welasan taun atawa mimiti umur 20 taunan sarta anu lekasan dina umur 30 taunan. Ieu téh mangsa ngawangun kamandirian pribadi sarta ékonomi, mangsa kamekaran karir, mangsa milih pasangan, diajar hirup jeung hiji jalma sacara akrab, ngawangun kulawarga, sarta ngasuh barudak.
*Mangsa pertengahan déwasa (middle adulthood) nyaéta période kamekaran anu dimimitian dina umur kira kira 35 nepi ka 45 taun sarta manteng nepi ka umur 60 taunan. Jelema nu di umur 40an biasana nyicingan dina puncak karirna. Ieu téh mangsa pikeun tanggung jawab pribadi sarta sosial kawas mantuan generasi saterusna jadi individu anu kompetén, sarta bisa kahontal dina urusan karirna.
*Mangsa déwasa ahir (late adulthood) nyaéta période perkembangan anu dimimitian dina umur 60 taunan atawa 70 taunan nepi ka maot. Ieu téh mangsa nguranganana kakuatan sarta kaséhatan, nempo balik kahirupanana, pangsiun, sarta nyesuaikeun diri kalayan peran peran sosial anyar.
## Rujukan
Leupeut

thumb|250px|right|Leupeut di wewengkon Cianjur, dibungkus daun cau, dibeungkeut sapu pare atawa awi tali**Leupeut**
Nyaéta kadaharan anu dijieun tina béas ceré atawa ketan di bungkus ku daun cau atawa daun kalapa (leupeut ketan), tungtung daunna ditilepkeun, bungkusna rada dibakutet ku tali awi, sok aya nu dikacangan, ngagodogna alusna maké cai apu.

Cara nyieunna: béas diisikan, diuyahan jeung diapuan, diadukkeun masing rata, dibungkus ku daun cau, dibeungkeut maké tali tina sapu paré, kadang-kadang sok disuukan, laju diseupan dikulub tepi ka asak.

Fungsi leupeut minangka gaganti sangu.
Bahan anu dipasakna sarua nyaéta béas, kitu deui rasana gé sarua.  Bahanna tina béas ketan, parud kalapa, suuk, jeung uyah. Bahan-bahan tadi diasupkeun kana anyaman wangun pasagi panjang anu dijieun tina janur atawa daun kalapa. Laju dikulub salila 3 jam tepi ka teuas.

## Rujukan
Tre Cool

thumb|250px|Tre Cool
**Tre Cool** anu ngaran aslina *Frank Edwin Wright III* nyaéta drummer ti grup musik Green Day. Tre Cool lahir di Frankfurt, Jerman tanggal 9 Désémber 1972. Bapana,pilot helikopter di Vietnam milih pikeun balik deui ka Amerika Serikat, Frank digedékeun di Kalifornia jeung 2 dulurna. Tatanggana Frank nyaéta Lawrence Livermore anu boga grup musik punk, The Lookouts!. Frank asup ka ieu grup musik teus meunang sebutan **Tre Cool** (Tre= tilu, anu dicokot ti kecap III dina ngaran aslina) anu nepi ka ayeuna ieu sebutan téh masih dipaké.

Sabada John Kiffmeyer kaluar ti grup musik *Sweet Children*, Billie Joe Armstrong, jeung Mike Dirnt ngarékrut Tre Cool pikeun jadi drummer, terus ngaran Sweet Children diganti jadi Green Day. Tre leuwih milih kaluar ti sakolana lantaran tuntutan profési. Bapana Tre ngadukung pisan kana naon anu dipilampah ku anakna, malah mah nalika tur di Yilu tempat anu béda, Bapana anu nguruskeun ngeunaan transportasina. Kieu koméntar Bapana ngeunaan Green Day:

## Référénsi
Hideo Kojima

thumb|200px|right|Kojima Hideo
**Hidéo Kojima** () gumelar diSetagaya, Tokyo, Jepang, 24 Agustus 1963) nyaéta salah saurang perancang kaulinan vidéo anu gawé pikeun Konami, anu statusna sabagé Wakil présidén Konami Computer Entertainment Jepang. Anjeunna ayeuna jadi kepala studio di Kojima Productions.

## Awal Hirup
Gumelar di Tokyo, Jepang taun 1963

Nalika anjeunna leutik kénéh, kaluarga Kojima pindah ka hiji kota leutik nu ngarana Shiraski. Tuluy, kaluargana pindah deui ka Kawanishi, Hyōgo di provinsi Kansai. Pangalaman cicing di imah sorangan tur diisolasi masih kénéh mangaruhan anjeunna nepi ka ayeuna, "Iraha waé kuring wisata tuluy mondok di hotel kuring langsung lalajo TV nalika kuring asup ka kamar."

Mimitina anjeunna hoyong jadi seniman atawa ilustrator, anjeunna osok kuciwa ku aturan-aturan masarakat Jepang anu osok manggihan kaamanan jeung pagawéan anu gajina alus. Anjeunna ogé kuciwa ku sabab pamanna ogé saurang seniman tapi kasusahan dina segi ekonomi. Ahirna anjeunna pindah kana nyieun film jeung babaturanna anu boga kamera 8mm.

## Rujukan
## Tingali ogé 
* Hideo Kojima IMDb
* Kojima Productions
* Hideo Kojima RAWG
* Hideo Kojima Mobygames
Ikebana

thumb|250px|right| Ikebana

**Ikebana** (Jepang: 生け花 atawa いけ ば な, hartina *kembang hirup*) nyaéta seni nataan kembang Jepang, atawa *kado* (华 道) *jalan kembang*.

## Sajarah
[thumb|250px|right|Paméran Ikebana di [Kyoto subway station]]

Ikebana mimitina dijieun di kuil-kuil Buddha di Jepang dina abad ka-6. Ikenobo mangrupa sakola ikebana pangkolotna, diadegkeun ku imam Buddha Ikenobo Senkei dina abad ka-15. Manéhna kira-kira geus nyiptakeun rikka (gaya kembang nangtung). Gaya ieu dimekarkeun minangka ekspresi Buddhis ti kaéndahan alam, jeung tujuh cabang séjénna ngagambarkeun taneuh, cai, jeung sajabana anu diatur dina cara anu formal. Sakola ieu tempatna di kuil Rokkakudo di Kyoto, dimimitian ku Pangeran Shotoku. Di antara para imam jeung bangsawan, gaya ieu téh leuwih formal nepi ka dina ahir abad ka-17 kelas padagang tutuwuhan ngamekarkeun gaya basajan anu disebut *Seika* atawa *shoka*.< Shoka ngan maké tilu cabang utama, nyaéta *ten* (surga), *chi* (bumi) jeung *jin* (manusa) sarta dirarancang pikeun némbongkeun kaéndahan pepelakan éta sorangan. Wangun séjén ikebana tradisional nyaéta *nageire*, dipaké dina upacara inum téh.

Sakola modérn kabentuk di ahir abad ka-19. Sakola *Ohara* umumna maké moribana (kembang nu dijieun bertingkat) anu dina hiji wadah. Sakola ieu diadegkeun nalika budaya deungeun geus mangaruhan di Jepang sarta gaya moribana dipaké pikeun nataan pepelakan daérah deungeun. Pangaruh ti gerakan seni mimiti abad ka-20 ngabalukarkeun mekarna jiyuka (gaya bébas). Sanajan geus ngalaman parobahan, ikebana ngan masih dipaké ku jalma beunghar wungkul. Taun 1930 an, dina période sageus perang, minat ikebana jadi laér leuwih lega. Sakola Ikebana dibuka pikeun sakabéh kelas sosial. Dipingpin ku Teshigahara Sofu, taun 1927 ti sakola Sogetsu, zen-eibana atawa avant-garde, ikebana ngawanohkeun kabéh jenis material anyar, saperti palastik, plester jeung waja.

## Rujukan
Toléat

**Toléat** nyaéta jenis waditra anu ditiup (*Aerophon single reed*), mangrupa salah sahiji waditra tradisional anu digali ti talari masarakat Pamanukan, Kabupatén Subang.

## Sajarah
Toléat asalna ti kaulinan empét-empétan anu dipaénkeun ku barudak ngangon di daérah Pantura jeung basisir kalér Jawa Barat pikeun kalangenan. Kaulinan ieu dijieun tina jarami anu ditiup, ku kituna ngahasilkeun sora "mpét… mpét…." Empét-empétan saterusna dijieun tina catang daun gedang. Nepi ka ayeuna, waditra ieu teu acan miboga nada dasar. Saterusna, ieu waditra dijieun ngarupa siga suling. Nu ahirna, waditra ieu dijieun tina awi tamiang ku Mang Parman, ku lantaran bahanana dianggap leuwih alus sarta sorana anu dikaluarkeun leuwih tarik batan jenis awi séjénna. Anéhna deui awi tamiang ieu ngan aya di leuweung-leuweung di Kabupatén Sumedang, jeung sawatara wewengkon di Subang kidul (sok katelah daérah tonggoh, kayaning Tanjungsiang, Sagalahérang, jsté) sarta jarang kapanggih di pilemburan séjén.

## Wangun
Sacara fisik toléat dijieun tina awi tamiang lantaran mibanda buku anu panjang, bisa nepi ka 2 méter. Salian ti éta, awi ieu ogé kawilang ipis, kandelna gé moal jauh ti 2 miliméter. Pikeun ngahasilkeun sora nu alus, sok dipaké ogé papagan tangkal berenuk salaku nu ngageterkeun hawa dina tungtung toléat anu ditiup, Awi berenuk ieu aya di loba di daérah Jawa Barat. Awi ieu dipilih ku lantaran gampang diserut sarta lembut ku kituna gampang ditata deui pikeun ngahasilkeun sora anu maksimal. Ku Mang Oboy (Asép Nurbudi), wangun toléat diréka-réka deui, di antarana aya anu wangunna méh siga séksofon, jeung sajabana.

Taun 1980-an, sanggeus dipikaweruh jeung digali ku pamaréntah, toléat ngembang sarta dijadikeun salah sahiji waditra tradisional has Subang.  Nalika taun 2000, toléat mimiti diwanohkeun ka umum, boh sacara lokal boh sacara regional. Sanajan wentukna jiga suling, tapi sora anu dihasilkeunna mah béda. Sora tarik jeung heuras anu dihasilkeun ku toléat ngagambarkeun karakteristik masarakat asal waditra ieu anu memang dipikawanoh heuras. Toléat  mibanda interval nada pentatonis nyaéta laras saléndro jeung laras anu séjénna ogé bisa.

Salian ti karakteristik sora, hal anu ngabédakeun antara toléat jeung suling nyaéta jumlah liang anu ngahasilkeun sora na. Toléat mibanda dalapan liang, nyaéta hiji liang di bagéan tukang sarta tujuh liang séjénna di bagian hareup, sedengkeun suling laras saléndro mibanda lima liang sarta suling laras pelog anu mibanda tujuh liang. Toléat kaasup waditra anu nepi ka ayeuna tacan aya waditra séjén anu ngarojongna, tapi Pa Asep ayeuna baris nyieun waditra séjén husus diadumaniskeun jeung toléat di antarana buyung, kolotok, jeung celempung

## Rujukan
Cingcowong

**Cingcowong** nyaéta salah sahiji Upacara ritual pikeun ménta hujan, ieu upacara  dipigawé dina waktu Usum Halodo panjang ± 3 bulan tardisi mimiti Cingcowong atawa uapacara ritual ieu dipercaya ku masarakat hususna Kacamatan Luragung saban datang halodo upacara ritual Cingcowong sok dilaksanakeun sangkan taneuh tatanén maranéhanana jauh ti gagal panén gancang datang hujan.
*Pakakas anu dipaké pikeun uapacara nyaéta :
#Hiji Tarajé.
Bokor kuningan ditabeuh ngagunakeun kai, sedengkeun buyung taneuh ditabeuh kalayan kipas anyaman awi (hihid).
Kiwari, cingcowong henteu deui ngan dilaksanakeun jeung tujuan utama ménta hujan.
Tapi, ditempatkeun nangka lari kuna anu masih aya.

## Rujukan
Chrisye

**Chrismansyah Rahardi** leuwih dipikawanoh **Chrisye** () nyaéta saurang penyanyi pop legendaris Indonésia.
## Referensi
Bérak

200px|right|Bérak

**Bérak** nyaéta hiji bahan anu dipaké pikeun ngarobah sipat fisik, kimia atawa biologi taneuh ku kituna jadi leuwih alus pikeun pertumbuhan pepelakan.
Kaasup dina pengertian ieu téh méré bahan kapur jeung maksud pikeun ngaronjatkeun ph taneuh anu masam, méré legin babarengan binih pepelakan kacang-kacangan sarta pemberian pembenahan taneuh *(soil conditioner)* pikeun ngabenerkeun sipat fisik taneuh. Kitu ogé pemberian uréa dina taneuh anu miskin baris ngaronjatkeun kadar N dina taneuh éta. Kabéh usaha éta dingaranan pamupukan. Ku kituna bahan kapur, legin, pembenah taneuh sarta uréa disebut **bérak**.

Dina pengertian anu husus, bérak nyaéta hiji bahan anu ngandung hiji atawa leuwih hara pepelakan. Kalayan pengertian ieu, ti kagiatan anu disebutkeun di luhur ngan uréa anu dianggap bérak alatan bahan kasebut anu ngandung hara pepelakan nyaéta nitrogén.

## Macam-macam Bérak
*Berdasarkeun sumber bahan: oraganik alami, Kimia atawa bérak buatan
*Berdasarkeun bentuk fisik: onggokan, remahan, Butiran, kristal jeung cair
*berdasarkeun kandunganna: tunggal, majemuk, jeung mikro hara (*micronutrients*)

## Pungsi Bérak
*Nyuburkeun taneuh
*Bérak nutrisi pikeun taneuh
*Ngahirupkeun deui jasad rénik nu aya dina taneuh
*pupuk oraganik dirancang supaya taneuh aman pikeun lingkungan
*Ngarangsang tanaman supaya tumbuh alus
*Nyegah tanaman tina hama jeung panyakit
*Naékeun mutu jeung produktivitas tanaman

## Rujukan
Elvis Presley

right|thumb|Elvis Presley

**Elvis Aaron Presley**, nu akrab digeroan Elvis Presley, lahir 8 Januari 1935 di Tupelo, Mississippi nyaéta saurang penyanyi rock 'n' roll legendaris Amérika Sarikat. Elvis ogé dipikawanoh kalayan "The King" sarta "The King of Rock 'n' Roll".
## Referensi
Lampu néon

thumb|Rupa-rupa lampu néon
thumb|Starter tina lampu néon

**Lampu néon** nyaéta lampu listrik nu bangunna saperti songsong gedé dieusi gas néon. Sok aya lampu néon diparalat purilit dibangun aksara nepi ka kabaca, nu kitu biasa pikeun réklameu. Contona, dina lampu-lampu pijar biasa, aya filamen anu kudu dipanaskeun nepi ka suhu anu luhur sangkan bisa ngahasilkeun cahya. Tapi ogé aya loba bahan anu bisa berpijar dina kelir-kelir béda tanpa jadi panas. Bahan-bahan éta ngaluarkeun cahya ieu sabot sinar-sinar ultraviolet anu henteu katempo murag di luhurna. Sinar-sinar anu henteu katempo ieu "ngahudangkeun" bahan-bahan éta, sarta kaluarna cahya anu dihasilkeun dingaranan "fluorescence" (pendaran).

Kecap "fluorescence" (pendaran) asalna ti ngaran mineral "fluorspar", anu bisa berpendar dina kelir-kelir béda. Sawatara bahan baris berpendar ngan lamun ngawangun gas, anu séjénna ngan lamun ngawangun cairan, sarta anu séjénna deui lamun ngawangun jadi padet. Bahan-bahan anu pang pentingna nyaéta bubuk-bubuk kristal padet anu dingaranan "fosfor".

Lumangsungna pendaran nu kahiji nyaéta sinar-sinar anu "ngahudangkeun" nu murag dina bahan berpendar kudu diserep ku bahan éta. Ayeuna sinar-sinar ieu sabenerna nyaéta hiji wangun-wangun énérgi. Jadi atom-atom nu tangtu di jero bahan-bahan éta narima sawaréh ti énérgi ieu sarta jadi "hudang". Dina waktu anu pohara singget dina kaayaan "hudang" ieu, atom-atom éta balik ka kaayaan alamiah, saperti mimiti. Salila prosés ieu, atom-atom éta ngaluarkeun énérgi tambahan anu geus diserep dina wangun cahya, dingaranan "pendaran".

Lampu-lampu pendar digawé sabot saab cai raksa diasupkeun kana hiji tabung kaca panjang. Saterusna arus listrik dialirkan kana tabung ieu. Ieu ngahasilkeun sinar-sinar ultraviolet. Dinding lampu bagian dilapisan ku "fosfor" sarta fosfor ieu nyerepan kabéh sinar ultraviolet. Fosfor jadi "hudang", sakumaha tadi dijelaskeun ku kituna bisa ngaluarkeun cahya.

Kalayan pendaran kira-kira opat kali cahya bodas bisa dihasilkeun minangka lampu-lampu pijar biasa. Lampu-lampu pendar tahan sapuluh kali leuwih lila ti lampu-lampu pijar biasa. Lampu-lampu éta ogé bisa dijieun dina sagala rupa wangun. Alatan kauntungan-kauntungan ieu, lampu pendar leuwih loba dipaké di imah-imah, sakola-sakola, toko-toko sarta pabrik-pabrik.
jancok bandung
## Rujukan
Pancasila

**Pancasila** nyaéta lima perkara nu jadi dasar pamaréntah Républik Indonésia. Kecap Pancasila asalna tina basa sansekerta India (kasta brahmana). Tapi numutkeun  Muh.Yamin, dina basa sansekerta , miboga dua harti leksikal nyaéta  panca  nu hartina lima jeung syila vokal pondok I nu hartina *batu sendi*, *alas*, atawa dadasar. Syiila vokal i panjang anu hartina aturan tingkah polah anu hadé jeung penting.

Kekecapan éta dina basa Indonésia dihartikeun susila anu miboga hubungan jeung moralitas. Ku sabab kitu, sacara etimologi kecap pancasila anu dimaksud nyaéta istilah **pancasyila** anu vocal I na miboga makna batu anu miboga lima sendi atawa sacara harfiah nyaéta dadasar anu miboga lima unsur. Anapon istilah pancasyiila anu maké huruf Dewanagri I miboga makna lima aturan tingkah polah anu penting.

Kecap pancasila mimitina aya dina pabukon Budha India anu sumberna tina kitab Tri pitaka jeung Vinaya pitaka anu sakabéhna mangrupa ajaran moral pikeun ngahontal surga.Ajaran pancasila numutkeun Budha nyaéta mangrupa lima aturan atawa  *five moral principles*.

Ajén-inajén pancasila sacara intrinsik anu sifatna filosofis jeung dina kahirupan masarakat Indonésia pancasila mangrupa falsafah hirup urang Indonésia. Ajén jeung fungsi falsafah pancasila geus aya saméméh Indonésia merdika. Hal ieu dibuktikeun ku sajarah majapahit 1293. Harita hindu jeung budha hirup babarengan sacara kerta dina wengkuan hiji karajaan.  Empu prapanca nulis kitab *negara kertagama* [1365] dina éta kitab kapanggih aya istilah pancasila.

## Sila-sila Pancasila
1. Ketuhanan Yang Maha Esa.2. Kemanusiaan yang adil dan beradab.3. Persatuan Indonésia.4. Kerakyatan yang dipimpin oleh Hikmat kebijaksanaan dalam permusyawaratan perwakilan.5. Kéadilan sosial bagi seluruh rakyat Indonésia.

## *Globalisasi*
Dina mangsa modéren kawas kiwari utamana dina beuki ngaronjatna téhnologi dina sagala widang, salahsahiji anu pang onjoyna  téhnologi *perhubungan* jeung télékomunikasi. Tangtuna baris méré  pangaruh kuat dina sagala widang kahirupan, naha dina widang *spiritual* anapon dina widang *material*. Ayana palsapah pancasila ieu mangrupa hiji bénténg dina ngajaga sagala rupa pangaruh goréng anu datangna tiluar, geusan nanjeurkeun nagara anu adil jeung makmur. Pancasila ogé mangrupa hiji dadasar kuat pikeun ngabendung sagala rupa pangaruh global, sangkan tumuwuh hiji bangsa anu mandiri, makmur dina widang spiritual kitu deui dina widang material.

## Referensi 
## Tingali ogé 
* https://id.wikisource.org/wiki/Lahirnya_Pancasila
Samoa

**Samoa**, resmina **Nagara Indepénden Samoa**, baheula katelah salaku **Samoa Kulon** jeung Samoa Jérman, mangrupa hiji nagara nu ngawengku bagian kulon ti Kapuloan Samoa dina Samudra Pasifik Kidul. Merdika ti Selandia Anyar dina 1962. Dua pulo utamana nyaéta Upolu jeung salah sahiji pulo panggedéna di Polinésia,  Savai'i. Ibu kotana, Apia, jeung Bandar Udara Internasional Faleolo aya dina pulo Upolu.

Samoa ngagabung ka Pasarikatan Bangsa-Bangsa ti 15 Désémber 1976. Sadaya kapuloan Samoa, kaasup Samoa Amérika, disebut *Kapuloan Navigator* ku panjajah Eropa saméméh abad ka-20 ku sabab kaahlian balayar urang Samoa.

## Tempo ogé
*Siklon Apia 1889
*2009 Samoa Tsunami
*Arkéologi di Samoa
*Samoa, Kalifornia
*SS Talune
*Angkutan di Samoa

## Réferénsi
## Bacaan salajengna
*Watson, RM, *History of Samoa* (Wellington, 1918)
*Meleiséa, Malama. *The Making of Modern Samoa: Traditional Authority and Colonial Administration in the Modern History of Western Samoa*. (Suva, 1987) Institute of Pacific Studies, University of the South Pacific.
*Schnee, Dr. Heinrich (former Deputy Governor of German Samoa and last Governor of German East Africa). 1926. *German Colonization, Past and Future—The Truth about the German Colonies.* London: George Allen & Unwin.
*Eustis, Nelson. [1979] 1980. *Aggie Grey of Samoa.* Adelaide, South Australia: Hobby Investments. ISBN 0-9595609-0-4.
*

## Tumbu kaluar
; Pamaréntah
* Pamaréntah Samoa
; Informasi umum
* 
* 
* 
* Otoritas Pariwisata Samoa
* 
; Nu séjén
* Samoaworld.com
Bunga Citra Lestari

right|thumb|Bunga Citra Lestari

**Bunga Citra Lestari** leuwih dipikawanoh **BCL** () nyaéta saurang panyanyi sarta aktris sinetron dina dunya hiburan Indonesia. Bunga Citra Lestari méakkeun mangsa SMP NA di Lhokseumawe Nanggroe Acéh Darussalam.

## Iklan
* Pond's
* Tora Bika Susu Full Créam
* Honda Genuine Parts
* Olay Facial Foam
* réal Good
* Toyota Avanza
* Daihatsu Gran Max.

## Penghargaan
* SCTV Music Awards 2006: Album Penyanyi Solo Ngetop
* Editor's Choice Award 2007: The Sensational Artist
* AMI Awards 2008: Nominasi Artis Solo Pop Wanita Terbaik (Aku Tak Mau Sendiri)
* AMI Awards 2008: Karya Produksi Kolaborasi Terbaik (duet dengan Ari Lasso)
* AMI Awards 2009: Nominasi Artis Solo Pop Wanita Terbaik (Tentang Kamu)
* Anugerah Planet Muzik (APM) 2009: Artis Wanita Terbaik
* Panasonic Gobel Awards 2010: Nominator Aktris Terfavorit
* AMI Awards 2010: Nominasi Artis Solo Pop Wanita Terbaik (Karena Kucinta Kau).

## Album Studio
*2006 Cinta Pertama
*2008 Tentang Kamu
*2013 The Best Of BCL. 

## Lagu Studio
*2005 : Saat Kau Pergi
*2006 : Cinta Pertama (Sunny)
*2006 : Aku Tak Mau Sendiri
*2007 : Ingkar
*2007 : Mengapa Harus Terjadi
*2007 : Aku Dan Dirimu (féat. Ari Lasso)
*2008 : Tentang Kamu
*2008 : Kecewa
*2009 : Pernah Muda
*2009 : Hanya Untukmu 
*2009 : Karena Kucinta kau 
*2010 : Tetaplah Dihatiku (féat. Christian Bautista) 
*2011 : Wajahmu Ingatkan Aku 
*2012 : HOT (ft. Intan Ayu) 
*2012 : Cinta Sejati 
*2012 : Jangan Salahkan Dia 
*2013 : Legenda 
*2013 : Jangan Gila.

## Filmographi
* CINTA PERTAMA (2006)
* KANGEN (2007)
* ADA KAMU, AKU ADA (2008)
* SAUS KACANG (2008)
* HABIBIE & AINUN (2012).

## Referensi
Batako

thumb|right|200px|témbok batako

**Batako**, tras, téraso,téras nyaéta sabangsa semén tina taneuh, lamun dicampur apu terus dicaian sok jadi teuas.Batu bata nyaéta batuan anu dijieunna tina taneuh hideung atawa taneuh beureum. 
Bahan bakuna nyaéta taneuh *liat* pertanian anu diséwa ku pihak pangrajin batu bata atawa *pengepul* anu perjanjianana taneuh éta diséwa pikeun dicokot taneuhna. Tapi aya ogé *pengepul* anu miboga taneuh pertanian sorangan nepi ka teu kudu nyéwa ka jalma séjén. 
## Cara nyieun Batako
Anapon cara nyieun batako mimitina ngali taneuh, dituluykeun ku nyampurkeun éta taneuh anu ditambahan ku bahan baku séjénna anu satuluyna asup kana prosés nyitak, ngagaringkeun, ngaduruk jeung niiskeun batako.
Sangkan leuwih jéntré prosés nyieun batu basa bisa digambarkeun kawas ieu di handap:
1. Nataharkeun bahan maksudna aya atawa henteuna taneuh hideung atawa taneuh beureum nepi ka pikeun prosés satuluyna bisa dilakonan kalawan lancar. Teu sakabéh taneuh bisa dipaké, anu dipaké jadi bahan baku nyaéta taneuh anu miboga unsur nu alus, biasana taneuhna nyaéta taneuh anu karék bérés dipelakan paré atawa taneuh sawah.
2. Ngokolakeun bahan baku jeung bahan séjénna anu dipaké rupa-rupa luyu jeung pangalaman anu dipiboga ku masing-masing daérah, contona *sekam* jeung lebu. Bahan bakuna dicampur jeung bahan séjénna anu dibéré cai saeutik, sanggeus kitu disitak dina citakan anu dijieunna tina kai anu gedéna geus disaluyukeun tuluy digaringkeun di luar rohangan jeung dipoé.

## Mangpaat Batako
Batu bata nyaéta bahan wangunan anu loba mangpaatna, nyaéta:
1. bahan pikeun ngamimitian ngagali taneuh, dituluykeun ku nyampurkeun pikeun nyieun bangunan.
2. bahan pikeun nyieun pot kembang. 
3. bahan pikeun nyieun endog asin.

## Referensi
Ban

thumb|right|200px|ban
**Ban** nyaéta karét beunang ngokolakeun di pabrik anu napel dina sakuriling gilinding, aya ban sapédah, ban mobil, ban délman, jeung réa-réa deui. Ban pikeun kandaraan mangrupa komponén anu pangpentingna ku sabab dina luhureun ban éta kandaraan bisa maju.Ban anu hadé miboga mangpaat pikeun nyieun rasa ngeunaheun nu maké mobil ogé kasalametanana. 
Lamun ban aya dina kaayaan anu kurang hadé dina nyumponan fungsina, bisa ngabalukarkeun goréng kana kasalametan panumpang jeung supir anu aya dina éta kandaraan. 
Kondisi ban anu aya dina kaayaan goréng ngabahayakeun ka pamaké kandaraan.  Misalna ban anu teu rata bisa ngabalukarkeun kandaraan jadi teu bisa diatur ku supir atawa lamun mobil bisa méngkol sorangan sanajan geus nincak erém. 
Ban anu miboga fungsi hadé patali jeung *sistem kemudi* ogé *peredam kejut*atawa *shockbreaker*. Lian ti jadi nu nahan ban dina as nyaéta *ball joint* jeung *leher*, sarta tekanan angin dina ban. 
## Rupa-Rupa Ban
Ban biasa dibagi jadi tilu rupa nyaéta:.
1. Ban pikeun jalan *standard*.
2. Ban pikeun jalan nu pinuh ku leutak.
3. Ban pikeun jalan lempeng.

## Kode Ban
**Dimensi ban** biasana ditulis :.
*205 / 55 /ZR16 *.
Kateranganana nyaéta:.    	
205:Legana *telapak* ban (mm).
55:aspek ratio pikeun ukuran kandelna ban (%) tina legana *telapak* ban  .	
ZR:kode limit kecepatan.
16:diameter velg ( inch ).   	
**Kode kecepatan:.**
**S**
**T**
**H**
**V**
**Z**>240&nbsp;km/jam.

## Referensi
Pasha

right|thumb|Sigit Purnomo Syamsuddin Said

**Sigit Purnomo Syamsuddin Said** atawa nu sering disebut Pasha nyaéta vokalis band "Ungu" anu pohara kharismatik. Manéhna lahir di Donggala, Sulawesi Tengah, 27 Nopémber 1979. Penangguhan ieu dikaluarkeun PN Bogor terhitung saprak 9 Désémber 2009. Patali kasusna, di mimiti Januari 2010, Pasha pamustunganana ménta hampura ka urut pamajikanana Okie, di hareupeun sidang, anu ogé disaksian ku pewarta. Komo maranéhanana kasampak akur, kalayan berjabat leungeun, sarta berciuman damis. Akur teu hartosna perkara Pasha vs Okie jadi mandeg, prosés hukum tetep dijalankeun. Sarta dina 9 Pébruari 2010, ku Jaksa Penuntut Umum, Pasha ditungtut 1 taun 6 bulan panjara alatan kabuktian sacara sah sarta ngayakinkeun ngalakonan penganiayaan ka urut pamajikanana. Ditambah deui saméméhna, di taun 2008, Pasha kungsi meunangkeun hukuman percobaan 8 bulan, ku kituna beuki ngabeungbeuratan tungtutan ka Pasha.

### Biografi singget
*Ngaran Pepek: Sigit Purnomo Syamsuddin Said
*Ngaran Panggero: Pasha
*Surélék: pasha@unguband.com
*TTL: Donggala, 27-11-1979
*Pakakas musik anu dikawasa: Drum, Bass, Rhytm Guitar
*Ngagabung jeung Ungu: 1999
*Saméméh di Wungu: ngagabung kalayan band séjén
*Jangkung/berat awak: 173/60
*kritéria cewek idaman: bodas, luhur, buuk hideung panjang, aya sprutenna, funky, cool, berwawasan
*Musikus anu disukai: Makki O. Parikesit, Gesang
*Warna Fave: Biru.

## Referensi
David Archuleta

**David Archuleta** jadi hiji tokoh anu pangkasohorna di tipi taun 2008, nalika tenor nya vokal jeung paroman ngora ngabantuan meunangkeun finis kadua American Idol.  Sok sanajan lahir di Miami, FL, manéhna méakeun keur leutikna di Utah, cicing jeung kolotna (Jeff, jazz terompet, jeung Lupe Maire, panyanyi salsa Honduras) jeung opat saudarana.

## Galeri
## Sumber
Kapuloan Solomon

**Kapuloan Solomon** () mangrupa hiji nagara daulat di Oséania, wétaneun Papua Nugini, miboga ampir sarébu pulo. Ibu kotana, Honiara, aya dina pulo Guadalcanal. Nagara ieu mangrupa anggota Pasamakmuran Bangsa-Bangsa.

Kapuloan Solomon dipercaya geus didumukan ku urang Mélanésia ti rébuan taun baheula. Navigator Spanyol Alvaro de Mendaña mangrupa urang Eropa kahiji nu datang ka Kapuloan Solomon, dina 1568, jeung méré ngaran *Islas Salomon*. Britania Raya ngawangun hiji protékorat kana Kapuloan Solomon dina 1893.

Pamaréntahan sorangan dipiboga dina 1976 jeung kamerdékaan dua taun sanggeusna. Kapuloan Solomon mangrupa hiji monarki konstitusional kalawan Ratu Kapuloan Solomon, ayeuna Elizabeth II, salaku pupuhu nagara.

## Propinsi 
thumb|right|350px|Propinsi-propinsina Kapuloan Solomon, ti 1989.

Pikeun pamaréntahan lokal, nagara ieu dibagi kana 10 wewengkon administratif, nu mana salapan mangrupa propinsi nu diadministrasi ku majelis propinsi, jeung hiji deui nyaéta Honiara, diadministrasi ku Déwan Kota Honiara.
# Tengah
# Choiseul
# Guadalcanal
# Isabel
# Makira-Ulawa
# Malaita
# Rennell jeung Bellona
# Temotu
# Kulon
# Honiara

## Tempo ogé 
*Laguna Lau
*Daptar nagara

## Réferénsi 
* Alcohol and Drug Use in Honiara, Solomon Islands: A Cause for Concern
* Hadden, Robert Lee. 2007. "The Geology of Guadalcanal: a Selected Bibliography of the Geology, Natural History, and the History of Guadalcanal. http://handle.dtic.mil/100.2/ADA472656  " Alexandria, Virginia: Topographic Engineering Center. 360 pages. Lists sources of information regarding the bodies of the US Marines of the Lt Col. Frank B. Goettge Reconnaissance patrol that was ambushed in August 1942.

## Tumbu kalura 
; Pamaréntah
* Departemén Perdana Mentri jeung Kabinét 

; Informasi umum
* 
* *Solomon Islands* ti *UCB Libraries GovPubs*
* 
* 
*
Jamrud (grup musik)

**Jamrud** nyaéta grup musik *rock* nu ngadeg taun 1989 di Cimahi, Jawa Kulon. Mimiti ngaran grup ieu miboga ngaran Jam Rock, saacan tuluy robah jadi Jamrud.
Formasi mimiti Jamrud nyaéta Azis Mangasi Siagian (gitar), Ricky Teddy (bass), Agus (drum) jeung Oppi (vokal). Sanggeus nyieun 6 album, dina 2007, ngadadak panyanyina, Krisyanto milih kaluar. Alasan resmina sarua jeung Candil, Krisyanto ngarasa jenuh ku hirupna jadi budak band. Kris ngilu ngagedékeun Jamrud ku sora vokal nu serak. Sanggeus ditinggalkeun Kris, Jamrud ngawanohkeun vokalis anyarna nyaéta Donal.

## Album
# NEKAD (1996)
# PUTRI (1997)
# TERIMA KASIH (1998)
# NINGRAT (2000)
# SYDNEY SYDNEY 090102 (2002)
# BO 18+ (2004)
# ALL ACCESS IN LOVE (2006) jeung sajumlahing  kompilasi.

## Sumber
Ada Band

**Ada Band** kawentar band anu sok gunta ganti anggota. Band nu mimitina ngaranna B to 90’s éta mimitina téh Dika (bas), Baim (vokal dan gitar), Herry (kibor), Iso Eddy (kibor), jeung Eel (drum). Pilihan ieu ditetepkeun sabab numutkeun anjeunna sawarga (héaven) téh panyampurnaan anu pangjangkungna tina hiji prosés kacintaan anu dipimilik.
  
## Sumber
Akon

jmpl|250px|Right|Akon 2015]]

**Aliaune Damala Bouga Time Bongo Puru Nacka Lu Lu Lu Badara Akon Thiam** atawa **Aliaune Daye Thiam** leuwih dipikawanoh **Akon** () nyaéta saurang panyanyi Amérika Sarikat. Akon dumuk tapi cicing di Senegal, Afrika. Sedengkeun album kaduana, Konvicted bisa jadi salah sahiji nominator *Grammy Award* ti *single Smack That*. Akon boga label sorangan, nyaéta Konvict Muzik jeung Kon. Album Akon *Konvicted*, dirilis tanggal 12 Desember 2006. Salian ti lagu *Smack That*, nu mintonkeun rapper *Eminem*, lagu *Konvicted* ogé mintonkeun *Snoop Dogg*, *Styles P*, jeung *T-Pain*.

Akon mindeng duet jeung artis séjén, ayeuna manéhna geus kacatet konser leuwih ti 300 show sarta mibanda 45 lagu Billboard Hot 100. Sajaba ti éta, manéhna geus loba gawé bareng jeung artis kasohor saperti Michael Jackson, R. Kelly, Quincy Jones, Eminem jeung Whitney Houston.

Akon nyaéta artis solo kahiji anu meunang peringkat kahiji jeung kadua sakaligus dina *chart Billboard Hot 100* saloba dua kali, sarta geus ngahasilkeun loba hits pikeun artis saperti Lady Gaga, Colby O'Donis jeung Leona Lewis. Lady Gaga jeung T-pain nyaéta dua artis sukses berkat Akon. Akon ogé geus ngarilis hiji lagu anu dijudulan *Beautiful* di mana manéhna nyanyi jeung Colby O'Donis sarta Kardinal Offishall dina album Freedom anu dirilis taun 2008 jeung lagu *Right Now (Na Na Na)* dina album anu sarua. Taun 2011 ieu, 13 Nopémber 2011 Akon bakal ngayakeun konserna di Indonésia, tema konserna nyaéta *AKON Live in Concert 2011* tempatna di JIEXPO Kemayoran Jakarta,.

## Diskografi 
1. 2004: Trouble, SRC/Universal.

2. 2006: Konvicted, Konvict Muzik/UpFront/SRC/Universal Motown.

3. 2008: Freedom, Konvict Muzik/Universal Motown.

## Rujukan
Donatello

thumb|200px|right|Patung Donatello
**Donato di Niccolò di Betto Bardi** (kira-kira 1386 - 13 Desember 1466), ogé anu dikenal **Donatello**, nyaéta salah saurang seniman jeung pamatung Italia ti Firenze dina awal abad Renaisans. Ajneunna dikenal sabagé salah sahiji pamatung anu pang hadéna dina jaman éta. Anjeunna meunang latihan seni di hiji béngkél tukang emas anu tuluy gawé di studio Lorenzo Ghiberti.

## Rujukan
Jikustik (grup musik)

**Jikustik**  nyaéta ngaran grup musik anu ngadeg di Yogyakarta, 26 Februari 1996, ku personilna Pongki (vokal, gitar), Icha (bass, vokal), Dadi (gitar, vokal), Adhit (keyboard) jeung Carlo (drum).

Jikustik, saacan boga ngaran G-Coustic. Band ieu ngan ukur eureun heula jeung personelna sibuk séwang-séwangan. Utamana mah vokalisna, Pongky Barata nu kaciri leuwih sibuk dina band anyarna the Dance Company. Pongky dianggap mopohokeun band asal Yogyakarta anu digedékeun leuwih ti 13 taun. Personel Jikustik lainna nepi ka miharep sangkan Pongky balik deui fokus ka Jikustik. Namun, kasibukanna di The Dance Company jeung proyek-proyek turunanna (ngarilis album istrina, istri-istri personel lain, jeung anak-anakna).

## Sumber
Yoshitaka Amano

thumb|200px|right|Yoshitaka Amano
 gumelar ping 28 Juli 1952 di kota leutik deukeut kaki Gunung Fuji Shizupka, Jepang. Yoshitaka Amano nyaéta salah saurang désainer vidéo game ti Jepang. Sabada sataun latihan, Amano nyokot bagéan dina nga disain karakter-karakter kartun anu populér harita anu di terbitkeun ku studio Tatsunoko, di antawisna *Gatchaman* (dirilis di Amerika Serikat nu judulna *G-Force and Battle of the Planets*), *Hutch the Honeybee*, jeung *Cashaan: Robot Hunter*.

Sabada 15 taun digawé di éta studio, ahirna Amano ngajukeun surat pengunduran diri, harita Amano 30 taun. Taun 1984 Amano ngarilis koléksi lukisan mimitina, Maten (Evil Universe). Dituluykeun ku kolaborasi jeung panulis séjén, nu ahirna hampir kana 20 buku Komik anu ka jual jautaan éksemplar. Karya-karya nu di hasilkeun ku Amano di antawisna ''Hideyuki Kikuchi's Vampire Hunter D*, *Kaoru Kurimonto's Guin Saga*, *Yoshiki Tanaka's Arslan Chronicals*, jeung *Rasen-O (Spiral King) and Chimera''.

## Rujukan
Eiji Aonuma

thumb|200px|right|Eiji Aonuma
 nyaéta video game designer jeung video game direktur ti Japan. Anjeunna gawé pikeun Nintendo, jeung geus nyieun sababaraha seri Game The Legend of Zelda.

## Awal Karir
Aonuma gabung jeug Nintendo sabada lulus ti Universita Tokyo taun 1988,

## Rujukan
Indra Bekti

right|thumb|Indra Bekti

**Indra Bekti** () nyaéta artis, modél, penyanyi, sarta MC anu pohara kaceluk dina dunya entertainment. Indra nginjakkeun karierna di mimitian jadi pembawa acara barudak. Tapi dina pertengahan 2009, manéhna geus tunangan jeung kabogohna, Aldila Jellita. 
Bekti ngalamar kabogohna anu masih berstatus mahasiswi Sekretaris Internasional, Cosmopoint University, Kuala Lumpur, Malaysia dina tanggal 14 Nopémber 2009.
Indra Bekti nikah dina poé Minggu 10 Nopémber 2010 jam 10 liwat 10 menit di Masjid Baitul Tholibin, Kompleks Kemendiknas, Sudirman, Jakarta.  Indra ngahaja milih momen jatukrami anu sarwa 10. Anu jadi lebé dina acara jatukrami Indra Bekti jeung Adilla Jelita nyaéta Ashrof Syahroni.  Indra méré mas kawin mangrupa 10 dinar emas sabeurat 42,5 gram dina wangun koin.  Wali nikah nyaéta bapa Indra sorangan, Achmad Bafaqih, sedengkeun saksi nikah maranéhanana nyaéta Subroto Laras sarta Achmad Bafaqih. Dina upacara jatukramina, Indra milih 1001 peuting ala *Arabian Night* minangka konsép pernikahan kalayan ngagabungkeun dua adat sakaligus dina resepsi pernikahanna, nyaéta adat Jawa sarta adat Padang.  Hal éta lantaran Dilla mangrupa turunan Arab . 
Pernikahan Indra Bekti sarta Adilla anu sarwa sapuluh, kacatet dina Indonésia Book of Records (IBOR).  Indra meunangkeun awards anu ke-450. Rekor dibikeun alatan jatukramina mangrupa hal anu mimiti di Indonésia, tanggal 10 bulan 10 taun 2010, jam 10 pikeun ijab kabul, mas kawin 10 Dinnar, MC acara 10 selebriti.

## Filmografi
*5 Sehat 4 Sempurna (2002)
*Cinta 24 Karat (2003)
*Biarkan Bintang Menari (2003)
*Bad Wolves (2005)
*Namaku Dick (2008)
*Dikejar Setan (2009)
*Meraih Mimpi (2009) - Pengisi Suara
*Get Married 2 (2009)

## Pangajén
*Juara I Cipta Bintang Sinetron (1996)
*Abang None Jakarta Wakil 2 Jakarta Timur (1997)
*Juara I Lomba Presenter (1998)

## Presenter
*Ceriwis (Trans TV)
*Idol Banget (RCTI)

## Referensi
Dominic Howard

**Dominic James Howard** nyaéta drummer grup musik Muse anu lahir tanggal 7 Désémber1977 di Stockport, kota leutik deukeut Manchester, Inggris. Faktana, Dominic nyaéta personil pangkolotna di Muse, tapi wajahna anu bubudakeun jeung lucu bisa nyamunikeun umurna. Howard kuliah di Teignmouth Community, terus manéhna asup jadi personil grup musik. Grup musikna teu pati kasohor saméméh Matthew Bellamy asup, terus teu lila Chris Wolstenholmes ogé asup. Sabada sababaraha kali ganti ngaran, ahirna ieu grup musik disebut Muse.

Nalika Muse keur naék daun, Howard kudu ngarandapan tragédi nalika tur taun 2004 di Glastonbury, Bapana Dominic Howard maot alatan serangan Jantung. Howard hampir ninggalkeun Muse harita, tapi kalayan dukungan ti personil séjénna, Muse jeung konsérna terus lumangsung.

Howard boga kontrak husus jeung perusahaan drum, Tama, Howard maké produk-produk drum Tama anu boga ciri has drum transparan. Howard ogé boga kabiasaan ngarusak drumna nalika manggung. Simbal anu dipakéna nyaéta mérek Zildjian, Howard ogé maké stik drum séri tanda tangan *Zildjian Dennis Chambers*.

## Référénsi
Andrea Hirata

right|thumb|Andrea Hirata Seman Said Harun
**Andréa Hirata Seman Said Harun** lahir di pulo Belitung tanggal 24 Oktober 1982. Manéhna dipikawanoh minangka pangarang novel anu karyana dijadikeun filmn tur téater musikal. Lalaki ieu beuki kaceluk basa novel kahijina anu jadi best seller diangkat ka layar lebar ku duo sinéas Riri Riza sarta Mira Lesmana. Anjeunna leuwih dipikawanoh kalayan ngaran Andréa Hirata. Sajaba Laskar Pelangi, lulusan S1 Ékonomi Universitas Indonésia ieu ogé nulis Sang Pemimpi sarta Edensor, sarta Maryamah Karvop. Kaopat novel kasebut kagabung dina tetralogi.

Suksés kalayan novel tetralogi, Andréa Hirata ngarambah dunya film. Novelna anu kahiji, geus diangkat ka layar lebar, jeung judul sarua, Laskar Pelangi dina 2008. Kalayan Riri Riza minangka sutradara sarta Mira Lesmana produser, film ieu jadi film anu pang fenomenal di 2008. Sarta jelang ahir taun 2009, Andréa babarengan Miles Films sarta Mizan Production balik merilis sekuelna, Sang Pemimpi.

## Referensi
Cét

[thumb|[Kaléng cét warna héjo]]

**Cét** nyaéta produk anu dipaké pikeun méré warna kana objek atawa *permukaan* kalayan ngalapisan ku lapisan pigmén. Cét bisa dipaké kana sagala rupa saperti ngahasilkeun karya seni (ku tukang lukis pikeun nyieun lukisan), salutan industri (*industrial coating*), bantuan *pengemudi* (marka jalan), atawa pengawét (pikeun nyingkahan korosi atawa karusakan alatan ku cai air).

## **Sajarah Cét**
Industri cét nyaéta salah sahiji industri paling kahot.

## **Bahan Cét**
Bahan-bahan anu dipaké dina nyieun cét téh lob pisan, tapi intina cét ngawengku *padatan* (*solids*) jeung cairan (*liquids*). *Solids* ngawengku tina sababaraha matérial, anu didésain pikeun ngahasilkeun sababaraha propérti tina cét, ngan anu utamana mah nyaéta *pigmen* (*pewarna*) jeung *binder* (*perekat*). Lamun cét diklasifikasikeun tina pembawa atawa pelarutna, cét dibagi jadi dua bagéan, nyaéta cét basis cai (*water-based*) jeung cét basis solvent (*solvent-based*). Pikeun ngaklasipikasikeun tina jinis binder atawa pilm pormerna misalna téh lamun cét maké resin epoksi jadi cét digolongkeun jadi cét époksi, lamun maké binder *alkyd* ngarana cét alkyd, sedengkeun  binder melamine ngarana cét melamine, kitu satuluyna. Ditilik tina jinis dipakéna aya cét mobil, cét tembok, cét kenténg, cét kapal, cét kolam, cét primer, cét kai, cét téhel atawa flooring, jrrd.

## catetan
Beluk

**Beluk** nyaéta tembang Sunda wangun pupuh maké lagu buhun sorana ditarikeun sarta dikelewengkeun patémbalan biasana lalaki.
Urang Sunda geus kasohor karukunanna lamun tatanggana aya nu orokan lilana noron 40 peuting waktuna ti bada Isa.

Nada anu dipaké dina seni beluk biasana nada jangkung, ku sabab kitu merlukeun kaparigelan anu tangtu.. Misalna juru ilo macakeun padalisan "*aya raja ngalalana*", ditembangkeun jadi "*aya raja teu dicalana*". Tujuanna sangkan nu ngadéngekeun téh leungit tunduhna.

## Sumber
Michael Faraday

right|thumb|Michael Faraday

**Michael Faraday** ialah ilmuwan Inggris anu meunang landian "Bapa Listrik", alatan berkat usahana listrik jadi téknologi anu loba gunana, Faraday lahir 22 Séptember 1791 di Newington, Inggris. Manéhna diajar sagala rupa widang élmu, kaasup elektromagnetisme sarta elektrokimia. Tapi, manéhna basajan, teu cokot paduli dina hal kemasyhuran, duit sarta sanjungan. Manéhna nampik dibéré gelar kebangsawanan sarta ogé nampik jadi pupuhu British Royal Society. Mangsa perkawinanna panjang sarta berbahagia, ngan teu boga anak. Michael Faraday wafat dina 25 Agustus 1867 di deukeut kota London.

## Referensi 
gusa sediki ngédit bagian de coucou pi lala tepas panglawugan tchioctho panastaguélo juliuja picolo tg de la
Andy F. Noya

right|thumb|ANDY F. NOYA
**ANDY F. NOYA** salila ieu leuwih dipikawanoh minangka wartawan citak. Leuwih ti lima belas taun manéhna muket dina dunya jurnalistik pikeun média citak. Pangabisa ngagambar kartun sarta karikatur beuki nyieun kuring milih dunya tulis nulis minangka jalan hirup kuring,’’ ceuk Andy.  Acara ieu sok jadi sorotan umum sarta dipika resep loba jelema alatan loba méré edukasi sarta fakta.

## Referensi
Péso

**Péso** (basa Hormat: **Landepan**) nyaéta parabot pikeun karat-keureut dijieunna tina beusi maké seuseukeut waja.
Aya sababaraha jenis péso dumasar kana fungsina di antarana: 
# Péso abir nyaéta péso paranti hahareb, saksak-siksik.
# Péso butik nyaéta péso nu gunana wungkul pikeun ngabutik kalapa.
## Rujukan
Pulo Déli

**Pulo Déli**, mangrupa hiji pulo leutik nu aya di Samudra Hindia. Administratifna, pulo ieu kaasup wewengkon ti Kabupatén Pandeglang, Banten..

## Tempo ogé
*Pulo Tinjil
Pulo Panaitan

**Pulo Panaitan**, mangrupa hiji pulo nu aya di Selat Sunda, di kuloneun Pulo Jawa, deukeut Ujung Kulon, Propinsi Banten. Antara Pulo Panaitan jeung Pulo Jawa diwatesan ku Selat Panaitan. Administratifna, pulo ieu kaasup wewengkon Kabupatén Pandeglang, Banten.
Tonga

**Tonga**, resmina **Karajaan Tonga** (basa Tonga: *Puleʻanga Fakatuʻi ʻo Tonga*), mangrupa hiji nagara jeung hiji kapuloan di Samudra Pasifik Kidul, ngawengku 176 pulo nu nyebar dina wewengkon saluas 700.000&nbsp;km di Pasifik Kidul. 52 pulo didumukan.

Tonga ogé katelah salaku **Kapuloan Soméah** ku lantaran panarimaan nu soméah saur Kaptén James Cook dina natamuna nu kahiji dina 1773. Sigana anjeunna datang basa féstival *inasi*, pamasihan taunan buah kahiji ka Tui Tonga, pupuhu pangluhurna pulo, jeung narima undangan ka parayaan. Dumasar kana panulis, William Mariner, sabenerna mah para pupuhu séké geus hayang nelasan Cook dina pangumpulan, tapi teu bisa satuju dina hiji rencana.

Administatifna, Tonga dibagi kana 5 divisi: 'Eua, Ha'apai, Niuas, Tongatapu, jeung Vava'u.

## Étimologi
Dina raloba basa Polinésia, kaasup basa Tonga, kecap *tonga* boga harti "kidul", sakumaha kapuloan ieu mangrupa grup kapuloan nu pangkidulma di Polinésia tengah.

## Tempo ogé 
*Lini Tonga 2006
*Karusuhan Tonga 2006
*Lini Tonga 2007
*Lini jeung Sunami Samoa 2009
*Lini Tonga 2009
*Komunikasi di Tonga
*Budaya Tonga
*Hubungan luar nagri Tonga
*Géografi Tonga
*Budaya Kava
*Musik Tonga
*Transportasi di Tonga
*Tupenu

## Réferénsi 
## Bacaan salajengna 
* ''Ancient Tonga and the Lost City of Mu'a: Including Samoa, Fiji and Raratonga* ku David Hatcher Childress
* *The Art of Tonga* ku Keith St Cartmail
* *Becoming Tongan: An Ethnography of Childhood* ku Helen Morton
* *Birds of Fiji, Tonga and Samoa* ku Dick Watling
* *A Guide to the Birds of Fiji and Western Polynesia: Including American Samoa, Niue, Samoa, Tokelau, Tonga, Tuvalu and Wallis and Futuna* ku Dick Watling
* *Guide to the Birds of the Kingdom of Tonga* ku Dick Watling
* *Lonely Planet Guide: Samoan Islands and Tonga* ku Susannah Farfor and Paul Smitz
* *Moon Travel Guide: Samoa-Tonga* ku David Stanley
* *Queen Salote of Tonga: The Story of an Era, 1900–65* ku Elizabeth Wood-Ellem
* *Toki* ku Brian K. Crawford
* *Tonga* ku James Siers
* *The Tonga Book* ku Paul. W. Dale
* *Tonga: A New Bibliography* ku Martin Daly
* *Tradition Versus Democracy in the South Pacific: Fiji, Tonga and Western Samoa* ku Stephanie Lawson
* *Voyages: From Tongan Villages to American Suburbs* Cathy A. Small

## Tumbu kaluar 
; Pamaréntah
* Kamentrian Komunikasi jeung Informasi 
* Kantor Perdana Mentri
* Législasi Tonga

; Informasi ilahar
* 
* Tonga ti *UCB Libraries GovPubs''
* The Friendly Islands: 1616 to 1900
* 
* 
*
Dombrét

thumb|250px|right|Wewengkon Subang, istilah dombrét dipaké di wewengkon ieu, di daérah séjénna sarua jeung dogér.

**Dombrét** nyaéta basa wewengkon Subang  tina dogér .  Dogér téh bobodoran nu aya pamaén awéwéna, ditabeuhan ku dogdog,  ketuk tilu, jsb.  Ayeuna kasedekkeun ku jaman, dombrét kari nineungna. Lamun aya pintonan pikeun ngahibur kaum pamayang pantura, paling ogé dangdutan, tarling,  jeung orgen tunggal, minangka hiburan rahayat. Lamun aya pintonan dombrét ngan saukur tatalu minangka bubuka manggung, ka dituna mah dangdut jeung lagu-lagu populér paménta nu lalajo.

Aki Omo (65) salah saurang pingpinan sakaligus nayaga  (panjak) dombrét ti Désa Kosar, Purwadadi Subang geus ancrub dina seni dombrét kira-kira 27 taun ti saprak inyana rumaja. Ceuk Omo antara 1967 tepi ka 1987 mah dombrét masih kénéh aya.  Dombrét dina jaman harita digolongkeun kana seni rucah, angot nu mikaresepna gé kalangan jéger, préman, atawa jawara-jawara baragajulan, jagoan kampung.

Lagu-lagu nu dipaké mirig dombrét gumantung di mana-manana manggung, naha di daérah pantura atawa di daérah séjénna. Lamun manggung di daérah séjén ti pantura, lagu nu dihaleuangkeun biasana lagu-lagu klasik saperti *kembang gadung*, *mipit kembang*, *catrik*, *gondang*, *és lilin*, *sulanjana*, *ucing sumput*, jsb. Gamelanana gendang, tarompét,gemyung, kentrang, kecrék, ketuk. Aya dogdog leutik disimpen dina baskom anu dieusi cai. Sorana pohara ngoncrang ka mana-mana, bisa ngahontal welasan kilométer. Ku éta sora dogdog, jalma-jalma bakal kairut, daratang ti jauhna ngadeugdeug pintonan.

## Référénsi